2020. gada 21. decembrī Rīkojums Nr. 789

Rīgā (prot. Nr. 84 82. §)

**Grozījumi Ministru kabineta 2020. gada 25. novembra rīkojumā Nr. 697 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem""**

Izdarīt Ministru kabineta 2020. gada 25. novembra rīkojumā Nr. 697 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" (Latvijas Vēstnesis, 2020, 230. nr.) šādus grozījumus:

1. Izteikt 1. punktu šādā redakcijā:

"1. Pamatojoties uz Covid-19 infekcijas izplatības seku pārvarēšanas likuma 24. pantu un ievērojot Valsts un pašvaldību institūciju amatpersonu un darbinieku atlīdzības likuma 15. panta pirmo daļu, Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Iekšlietu ministrijai finansējumu 701 393 *euro* apmērā, tai skaitā Valsts policijai 203 321 *euro* apmērā un Valsts robežsardzei 498 072 *euro* apmērā, lai nodrošinātu piemaksas no 2020. gada 1. oktobra līdz 2020. gada 30. novembrim amatpersonām ar speciālajām dienesta pakāpēm (turpmāk – amatpersona) par darbu paaugstināta riska un slodzes apstākļos sabiedrības veselības apdraudējuma situācijā saistībā ar Covid-19 uzliesmojumu un tā seku novēršanu."

2. Svītrot 2. punktā vārdus un skaitli "atbilstoši faktiski nepieciešamajam apmēram, kas nepārsniedz šā rīkojuma 1. punktā noteikto apmēru".

3. Izteikt 4. punktu šādā redakcijā:

"4. Piemaksu aprēķina 75 procentu apmērā no amatpersonai noteiktās stundas algas likmes, ievērojot šā rīkojuma 3. punktā minētos kritērijus un uzskaitīto amatpersonas iesaistes vai saskares stundu skaitu."

4. Svītrot 6. punktā vārdus un skaitli "atbilstoši faktiski nepieciešamajam apmēram, kas nepārsniedz šā rīkojuma 1. punktā noteikto apmēru".

5. Svītrot 7. punktu.

Ministru prezidents A. K. Kariņš

Iekšlietu ministrs S. Ģirģens